L’Escola d’Estiu de Joventut fa comunitat amb les famílies i persones majors
13 de juliol 2020

![](/media/y3xlpesw/71c_escoleta1.png)  
  

L’Escola d’Estiu, un dels principals projectes de la regidoria de Joventut i Infància de l'Ajuntament de Sagunt, ha llançat dos iniciatives per a generar comunitat, involucrar les famílies i tindre un efecte multiplicador més enllà de les aules i els patis dels col·legis en què s'està celebrant durant juny i juliol. Per això, enguany, des del departament, s'ha posat en marxa dos iniciatives pensades en eixa obstinació de sumar complicitats.

  

La primera d'elles és ‘Thotom rema’, una activitat dirigida a totes les famílies per a realitzar un vídeo amb dos objectius, fer als pares i mares també protagonistes de l’escoleta i, un altre, donar al grup de menors una sorpresa per a final de curs. El termini perquè les famílies participen i aporten la seua visió de com veuen este projecte es tancarà durant esta setmana, quan es prepararà el vídeo sorpresa. Segons explica el regidor de Joventut, Guillermo Sampedro, «**ara mateix des de la Regidoria de Joventut no podem tindre major satisfacció ja que la resposta de les famílies està sent increïble i molt positiva. Enguany, la confiança, la complicitat i el compromís de les famílies amb el projecte està sent extraordinari i tot l'equip de monitores coincidix en la seua generositat i el seu suport**».

  

L'altra iniciativa és ‘L’escola d’estiu i la gent gran’, és una idea de suport i afecte a la població major que viu en les residències de Sagunt. Cal recordar que durant el confinament, la regidoria de Joventut i Infància ja va iniciar una col·laboració amb els equips dels centres per a alleujar el sofriment provocat per la falta de visites i la incertesa pel virus, acostant la població infantil i juvenil a la gent gran. 

  

Una vegada més els centres han rebut amb entusiasme la proposta i esta Escola d’Estiu afig a tots els seus valors l'afecte als nostres majors. Per a este projecte han col·laborat quatre residències, PDM del Port de Sagunt, Domus Vi Montaña Arse, Nuestra Señora del Carmen i El Mar. D’altra banda, i seguint l'ullet entre xiquets/as i majors, els usuaris/as d'estes residències ja estan preparant un vídeo de resposta per a agrair les mostres d'afecte dels i les menors.

  

![](/media/bpnp30qg/71c_escoleta2.png)  
  
  

*   [](http://www.facebook.com/sharer.php?u=https://aytosagunto.es/va/actualitat/l-escola-d-estiu-de-joventut-fa-comunitat-amb-les-families-i-persones-majors/ "Facebook")
*   [](http://twitter.com/share?url=https://aytosagunto.es/va/actualitat/l-escola-d-estiu-de-joventut-fa-comunitat-amb-les-families-i-persones-majors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-d-estiu-de-joventut-fa-comunitat-amb-les-families-i-persones-majors/ "Linked In")
*   [](mailto:?body=https://aytosagunto.es/va/actualitat/l-escola-d-estiu-de-joventut-fa-comunitat-amb-les-families-i-persones-majors/)